
КОПИЕ ДО:
ОБЩИНА БЕЛЕНЕ

Относно: Инвестиционно предложение ,,Закупуване на оборудване за преработка на мляко“ в ПИ с идентификатор 03366.180.36, местността „Трояне“, гр. Белене.

УВАЖАЕМИ Г-Н НИКОЛОВ,

Уведомяваме Ви, че приемаме представената от Вас документация като информиране на компетентния орган по околна среда по чл. 95, ал. 1 от Закона за опазване на околната среда (ДВ бр.61/06.08.2010) и чл. 4, ал. 1 от Наредбата за условията и реда за извършване на оценка на въздействие върху околната среда. (Наредба за ОВОС, ДВ бр.3/11.01.2011 г.) и като уведомление по чл. 10, ал. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ бр.81/15.10.2010 г.) 
 На основание чл. 5 от Наредбата за ОВОС и във връзка с чл. 40, ал. 2 от Наредбата за ОС, въз основа на представената информация Ви уведомяваме, че:
I. По отношение на изискванията за оценка на въздействието върху околната среда (ОВОС) на инвестиционни предложения по глава шеста, раздел III от ЗООС:
Инвестиционното предложение предвижда закупуване и инсталиране на оборудване за преработка на мляко в сграда с идентификатор 03366.180.36.4, местността „Трояне“, гр. Белене. За реализираната дейност по млекопреработване в регистриран животновъден обект№5930-02.2017г. възложителят не е уведомил компетентния орган по околна среда – РИОСВ – Плевен. 

Във връзка с гореизложеното дейността по млекопреработване попада в обхвата на т. 7, буква “в” – производство на млечни продукти, от Приложение № 2 към чл. 92, т. 1 на Закона за опазване на околната среда (ЗООС) и подлежи на процедура по преценка на необходимостта от оценка на въздействието върху околната среда (ОВОС). Компетентен орган по процедурата е РИОСВ – гр. Плевен.

II. По отношение на изискванията за екологична оценка (ЕО) по глава шеста, раздел II от ЗООС:
 Реализацията на инвестиционното предложение не е свързана с изработване на нов или изменение на действащ устройствен план (ПУП или ОУП) по реда на Закона за устройство на територията (ЗУТ).    

ІІІ. По отношение на изискванията на чл. 31 от Закона за биологичното разнообразие:
ПИ с идентификатор 03366.180.36, гр. Белене попада в защитена зона BG0000396 „Персина“ и природен парк „Персина“ в „Зона за устойчиво ползване“, „Подзона за устойчиво селско стопанство“.
           Съгласно чл. 2, ал. 1, т. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, ДВ, бр. 73/11.09.2007г.) инвестиционното предложение ,,Закупуване на оборудване за преработка на мляко“ в ПИ с идентификатор 03366.180.36, местността „Трояне“, гр. Белене, подлежи на оценка за съвместимост по реда на глава трета от Наредбата за ОС, чрез процедурата по преценяване необходимостта от ОВОС. 
Процедурите се съвместяват по реда на чл. 40 от Наредбата за условията и реда за извършване на оценка на съвместимостта на планове, програми, проекти и инвестиционни предложения с предмета и целите на опазване на защитените зони.

ІV. За провеждане на процедура по преценка от необходимостта за извършване на ОВОС е необходимо да представите в РИОСВ – гр. Плевен:
         1. Искане за преценяване необходимостта от ОВОС.
2.Подробно попълнена по всяка точка информация съгласно Приложение № 2 към чл. 6 от Наредба за условията и реда за извършване на ОВОС, както и информация съгласно изискванията на чл. 93, ал. 4 от ЗООС, и информация относно обществения интерес, ако такъв е бил проявен. 
         
Примерни бланки и образци на документите може да намерите на Интернет страницата на РИОСВ – гр. Плевен на адрес: http://riew-pleven.eu/form.html. Попълнените документи се предоставят на един екземпляр хартиен носител и два броя електронни носители (по възможност ел. носителя да е диск).
	Във връзка с необходимостта от провеждане на консултации по отношение на степента на значимост на въздействието и риска за човешкото здраве, по чл. 7 от Наредбата за ОВОС, при изготвяне на информация по Приложение № 2 от същата наредба, е необходимо да представите подробна и изчерпателна информация за следното:
1. представяне на пълна, изчерпателна и добре онагледена информация за местоположението и точните отстояния от територията на инвестиционното предложение /обекта, дейността/ спрямо най-близко разположените обекти, подлежащи на здравна защита по смисъла на § 1, т. 3 от допълнителните разпоредби на НУРИОВОС /жилищните сгради, лечебните заведения, училищата, детските градини и ясли, висшите учебни заведения, спортните обекти, обектите за временно настаняване /хотели, мотели, общежития, почивни домове, ваканционни селища, къмпинги, хижи и др./, места за отдих и развлечения (плувни басейни, плажове и места за къпане, паркове и градини за отдих, вилни зони, атракционни паркове, аквапаркове и др.), както и обектите за производство на храни по § 1, т. 37 от допълнителните разпоредби на Закона за храните, стоковите борси и тържищата за храни. Изясняване на задължителните отстояния до горецитираните обекти, съгласно действащото законодателство;
1. онагледяване на информацията с подходящ по мащаб картен, актуален графичен или снимков материал;
1. данни за наличие на съществуващи санитарно-охранителни зони на водоизточници и водоснабдителни съоръжения за питейно-битово водоснабдяване.
1. посочване на потенциални източници на вредности на оценяваната територия и граничещите с нея.
 
	3. Оригинален документ за платена такса: 255,65 € съгласно чл. 1, ал. 5, т. 1 на Тарифата за таксите, на сметката на РИОСВ – гр. Плевен:
ОББ АД - гр. Плевен
IBAN: BG22UBBS80023106158306
BIC: UBBS BGSF
          
Съгласно чл. 22, ал. 2 от Тарифата за таксите, които се събират в системата на Министерството на околната среда и водите приета с ПМС № 136/13.05.2011г. (ДВ, бр. 39/2011г.), държавната такса за съвместяване на процедурите е 255,65 €.
Съгласно чл. 30, ал. 1 от същата тарифа, таксите се събират при предявяване на искането за предоставяне на услугата.
На документа за платена такса, като основание за плащане да се впише и входящия номер на Уведомлението за ИП под който е заведено в  РИОСВ – гр. Плевен  (вх. № АО-2807/19.05.2026г.).

За допълнителна информация тел. 064/806 949 направление “ЕО и ОВОС”.

Обръщаме Ви внимание, че на основание чл.2а, ал.5 от Наредбата за ОВОС, започналата процедура по ОВОС се прекратява, когато повече от 12 месеца от възложителя не са изпълнени указанията, дадени му с настоящото писмо.
         



							
С уважение, 

гр. Плевен, ул. “Ал. Стамболийски” 1А, 

e-mail: office@riew-pleven.eu  интернет сайт http://riew-pleven.eu/

